Present d'indicativo en francés

O present d'indicativo en francés indica accions presents, pero tamién accions pasadas y futuras dreitament dreitament relacionadas. Prene terminacions diferents en a tercera persona singular dependendo d'a conchugación y grupo verbal. A primera conchugación presenta e, a segunda t, y en o grupos d'a tercera conchugación bi n'ha que tienen e (je cueille), que tienen t (il vient) u que no en tienen (il prend). Patrick Guédon, Sylvie Poisson-Quinton: La grammaire du français. Editions Maison des Langues, 2016. pp 34-35.

 Primera conchugación 
A primera conchugación u conchugación en -er deriva d'a conchugación latina en -ARE y tiene o verbo chanter como un d'os suyos modelos regulars:

 persona 1ª Conchugación 1ª Sing. Chante 2ª Sing. Chantes   3ª Sing. Chante 1ª Plur. Chantons  2ª Plur. Chantez   3ª Plur. Chantent

A primera conchugación presenta pocos verbos irregulars. As irregularidaz ortograficas afectan a los verbos acabaus en -cer, -ger, -yer, -eler, -eter, os que tienen una e sin accento u con accento (-é-) antes d'a zaguera consonant d'o suyo radical, y os que tienen una -é- en a zaguera parola d'o suyo radical. Gramática francesa. Larousse Editorial, S.A, 2014., pp 89-96.

Os verbos acabaus en -ger presentan a secuencia ortografica -geons en a primera persona plural (mangeons). Bel verbo d'este grupo corresponde a os verbos en -iar no frecuentativos en aragonés (changer), belatros corresponden a verbos acabaus en nyar/niar (songer), -gar (juger, bouger, ronger), y a verbos con uns atros oríchens (mélanger, partager, ranger, rédiger, vendanger).

 persona 1ª Conchugación 1ª Sing. Mange 2ª Sing. Manges   3ª Sing. Mange 1ª Plur. Mangeons  2ª Plur. Mangez   3ª Plur. Mangent

Os verbos acabaus en -cer presentan una secuencia -ça, -ço con bella desinencia con as vocals a y o:

 persona 1ª Conchugación 1ª Sing. Commence 2ª Sing. Commences   3ª Sing. Commence 1ª Plur. Commençons  2ª Plur. Commencez   3ª Plur. Commencent

Os verbos acabaus en -uyer y -oyer cambian a -y- por una -i- en cualques personas. A mes gran part d'os verbos en -oyer tienen esta terminación como francés y equivalen a los verbos frecuentativos en -iar de l'aragonés, de fueras de verbos como employer, (emplegar en aragonés, derivau de IMPLICARE). Tampoco en ye o caso d'o verbo envoyer < *INVIARE, que tiene un diftongo -oi- derivau d'a Ĭ latina (VIA > voie), y presenta irregularidaz mes grans en atros tiempos.

 persona 1ª Conchugación 1ª Sing. Emploie  2ª Sing. Emploies  3ª Sing. Emploie  1ª Plur. Employons  2ª Plur. Employez   3ª Plur. Emploient 

Os verbos acabaus en -ayer tienen un present a on que ye opcional escribir -i- y -y- en cualques personas. Son verbos que en aragonés acaban en -gar (payer) u en -yar (essayer):

 persona 1ª Conchugación 1ª Sing. Paie / paye 2ª Sing. Paies / payes 3ª Sing. Paie / paye 1ª Plur. Payons  2ª Plur. Payez   3ª Plur. Paient / payent

Os verbos que tienen una -é- antes d'a zaguera consonant d'o radical son verbos acabaus en -érer (espérer, libérer, etcetera), y uns cuantos verbos acabaus en éder (céder, posséder, etcetera), y -éter (répéter, compléter, etcetera). A -é- esdeviene -è- antes de -e muda:

 persona 1ª Conchugación 1ª Sing. Espère 2ª Sing. Espères   3ª Sing. Espère 1ª Plur. Espérons  2ª Plur. Espérez   3ª Plur. Espèrent

O mesmo esdeviene en os verbos que tienen una -e- sin accento grafico antes d'a zaguera consonant d'o radical. A -e- esdeviene -è- antes de -e muda y permaneixe igual en as personas plurals primera y segunda:

 persona 1ª Conchugación 1ª Sing. Lève 2ª Sing. Lèves   3ª Sing. Lève 1ª Plur. Levons  2ª Plur. Levez   3ª Plur. Lèvent

Bi ha dos modelos de verbos remataus en -eler. Os verbos que tienen esta terminacion como sufixo verbal y os verbos celer, ciseler, congeler, déceler, démanteler, écarteler, modeler y peler no doblan a -l- debant d'una silaba que contienga una e muda, y cambian a -e- muda d'a penultima silaba d'o infinitivo por una -è- ubierta. Gramática francesa. Larousse Editorial, S.A, 2000., pp 125-126. Os verbos que siguen o modelo dappeler son épeler y rappeler.

 persona 1ª Conchugación 1ª Sing. Appelle 2ª Sing. Appelles   3ª Sing. Appelle 1ª Plur. Appelons  2ª Plur. Appelez   3ª Plur. Appellent

 persona 1ª Conchugación 1ª Sing. Gèle 2ª Sing. Gèles   3ª Sing. Gèle 1ª Plur. Gelons  2ª Plur. Gelez   3ª Plur. Gèlent

Tamién bi ha dos modelos de verbos acabaus en -eter. Son verbos que doblan a consonant jeter (latín JACTARE), y étiqueter. Son verbos que no doblan a consonant: acheter, racheter, chocheter, fureter y haleter. Beluns d'estos zaguer presentan o sufixo verbal -eter. Naturalment no doblan a consonant os verbos compléter y inquiéter, que siguen o modelo de espérer.

 persona 1ª Conchugación 1ª Sing. Jette 2ª Sing. Jettes   3ª Sing. Jette 1ª Plur. Jetons  2ª Plur. Jetez   3ª Plur. Jettent

 persona 1ª Conchugación 1ª Sing. Achète 2ª Sing. Achètes   3ª Sing. Achète 1ª Plur. Achetons  2ª Plur. Achetez   3ª Plur. Achètent

 persona 1ª Conchugación 1ª Sing. Complète 2ª Sing. Complètes   3ª Sing. Complète 1ª Plur. Complétons  2ª Plur. Complétez   3ª Plur. Complètent

 Segunda conchugación 
En a segunda conchugación tampoco no bi ha guaires irregularidaz, pero presentan un incremento incoativo -ss- derivau d'a secuencia latina -SC-, que se considera que fa part d'o modelo regular d'esta conchugación. Este incremento incoativo ye desfuncionalizau Heinrich Lausberg: Lingüistica romanica. Tomo II morfología. Editorial Gredos. p 362, pp 366-367.:

 persona 2ª Conchugación 1ª Sing. Finis 2ª Sing. Finis  3ª Sing. Finit 1ª Plur. Finissons  2ª Plur. Finissez   3ª Plur. Finissent

 Emplego 
Os diferents emplegos d'o present d'indicativo en francés pueden estar:
Indicar un inte present.
Parlar d'un periodo present que cubre parcialment o pasau y o futuro.
Explicar verdaz chenerals y fisicas.
Indicar accions brieus u instantanias.
Indicar una acción que se producirá en un futuro proximo.
Indicar una acción que ha esdeveniu en un pasau recient.
Parlar d'o pasau como si fuese una realidat viva en publicacions u representacions de feitos historicos.
En oracions condicionals:Si tu viens' demain, je serai content ("Si viens manyana, me faré contento").

 Referencias 

 Bibliografía 
 Gramática francesa. Larousse Editorial, S.A, 2000.
 Jesús Cantera y Eugenio de Vicente: Gramática francesa. Editorial Cátedra, S.A., 1999.
 Jacky Girardet, Jean-Marie Cridlig: Panorama Plus 1 Méthode de français. Santillana-Clé International, 1996.
 Jacqueline Picoche y Jean-Claude Rolland: Dictionnaire étymologique du français. Dictionnaires Le Robert, 2009. ISBN 2849024244, 9782849024249.
 Ludivine Glaud, Yves Loiseau, Elise Merlet: Grammaire essentielle du françáis. B1. Les Éditions Didier, 2015.
 Patrick Guédon, Sylvie Poisson-Quinton: La grammaire du français. Editions Maison des Langues, 2016.
 Maïa Grégoire, Odile Thiévenaz: Grammaire progressive du français. Clé International, 2002.

Categoría:Tiempos verbals en francés